**Vizsgáztatás és értékelés**

**Tartalomjegyzék**

**I. Képzési és kutatási szakasz………………………………………………………………………..1.**

**I. 1. Kreditek teljesítése ………….……………………………………………………………….. 1.**

**I.2. Komplex vizsga ………………………………………………………………………………………2.**

**II. Kutatási és disszertációs szakasz: Doktori fokozatszerzés ……………. 2.**

**III. A Mentális Egészségtudományi Doktori Iskola speciális számonkérési formái………………………………………………………………………… 3.**

**IV. Kiemelt részek a Doktori Szabályzatból……………………………. 3.**

**Vizsgáztatás és értékelés**

A Mentális Egészségtudományok Doktori Iskola vizsgáztatási és értékelési rendjének jogszabályi környezetét a Semmelweis Egyetem Doktori Szabályzata és mellékletei adják. (4. § A doktori képzés felépítése, kreditrendszere (DSZ 6-9 §), félévzárás 10.§, DSZ mellékletek, pl. komplex vizsga szabályzat DSZ 5. §). Az iskola PhD képzési és fokozatszerzési tevékenységét a következő Egyetemi Doktori Tanács által felhatalmazott állandó bizottságok felügyelik: Oktatási és Kredit Bizottság, Véleményező és Minőségellenőrző Bizottság, Nemzetközi Bizottság és Fegyelmi és Etikai Bizottság (DSZ. 24. § 3/i.)

**I.Képzési és kutatási szakasz:**

**I.1.Kreditek teljesítése**

A képzés 4 éve (8 féléve) 2 év (4 félév) + 2év (4 félév) rendszerben oszlik meg szabályzat szerint „A doktori képzés képzési és kutatási, valamint kutatási és disszertációs szakaszból áll” (4. paragrafus 1. pont).

A kreditek típusát és teljesítésének feltételeit a Doktori Szabályzat határozza meg, amely szerint tanulmányi, oktatási és kutatási kreditekkel lehetséges megszerezni az abszolutóriumhoz szükséges 240 kreditpontot.

A doktori képzés folyamatában előírás, hogy PhD hallgatóink félévenként 30 kreditet érjenek el a három kredit típus összesítésével.

„*A 16 tanulmányi kreditpontot az 1-4. szemeszterekben kell megszerezni, szemeszterenként legalább egy kurzus felvétele kötelező. Ez a kötelezettség nem vonatkozik azon hallgatókra, akik a 16 tanulmányi kreditet rövidebb időtartam alatt teljesítik. A hallgató számára a DI vezetője meghatározhatja, hogy adott szemeszterben mely kurzusok elvégzése (és a kreditek megszerzése) kötelező”.* 7. §.14. pont

A tanulmányi kreditek teljesítése PhD kurzusok vizsgáinak teljesítésével lehetséges. A szabályzat előírja, hogy egy kredit legalább 14 óra munkaórát jelent. A kurzusok zárásaként háromfokozatú minősítést kell adni. A 9. paragrafus 1. pontja értelmében „Az oktatási kreditek száma a teljes képzési ciklus alatt nem lehet több 45-nél”.

A 8. paragrafus 1. pontja szerint *„A kutatási krediteket a hallgató, mint kutató, felügyelet mellett végzett kutatómunkával szerezheti meg. A kreditek teljesítését a kutatási terv figyelembevételével az indexben a témavezető három- vagy ötfokozatú skála szerint értékeli és igazolja. Az adott félévben a kutatási kreditek indokolt (lehetséges) számát a két másik kreditszerzés alapján (30-ra történő kiegészítéssel) kell számolni”.*

**I.2.Komplex vizsga**

A 2016. szeptember 1-je után PhD képzését megkezdő hallgató **komplex vizsgára való jelentkezés**e írásbeli dokumentációval lehetséges: a témavezető aláírásával ellátott dokumentumon értékeli a hallgató munkáját, a PhD hallgató rögzíti előrehaladásának eredményeit, mellékeli az önéletrajzát, publikációs listáját és a komplex vizsga bizottságának összetételére irányuló formanyomtatványt, amelyet a programvezető előzetesen jóváhagyott. Iskolavezetői támogatás esetén a VMB véglegesíti a komplex vizsga bizottságának személyi összetételét, a vizsga fő- és melléktárgyait.

**A második képzési évet követő vizsgaidőszakban** szükséges **komplex vizsgát** tenni a 2016. szeptember 1-jén rendszerbe lépett hallgatóknak. A komplex vizsga követelményeire, rendjére, értékelési szempontjaira a doktori szabályzat ad útmutatást, valamint a komplex vizsga jegyzőkönyve rögzíti a kötelezően részt vevő bizottsági tagokat, az EDT megfigyelő jelenlétének szükségességét, a témavezető legfeljebb megfigyelői részvételét, a vizsga menetének rögzítésének szempontjait külön jegyzőkönyvben, amely központilag szabályozott formanyomtatványon történhet.

**II. Kutatási és disszertációs szakasz: Doktori fokozatszerzés**

##### A **képzési és kutatási szakasz**t (az első négy félévet) követi a „doktori fokozatszerzés **a doktori képzés második, ún. kutatási és disszertációs szakasza, melynek feltétele a komplex vizsga teljesítése”** (18. § 1.). Ebben a második négy féléves szakaszban is a Doktori Szabályzat minden lényeges ellenőrzési ponttal kapcsolatosan iránymutatást ad. (DSZ pontok: 18. § [A doktori fokozatszerzés] 22.o., 19. § [A fokozatszerzés publikációval kapcsolatos feltételei] 23. o., 20. § [Doktori értekezés] 27. o., 21. § [Doktori fokozat] 33. o.). Rögzíti a disszertáció kötelező munkahelyi vita, a publikációs tevékenység (IF követelmény: III.3. - 7. melléklet, publikációs pontok: III.3. - 8. melléklet, publikációs követelmények szabályzata DSZ 19. §) követelményeit, a disszertáció formai kritériumait (III.3. – 1a. és b- az értekezés formai követelményei), a 2016. szeptember 1-je előtt rendszerbe lépett PhD jelöltek doktori szigorlatának elvárásait, a beszámítható tudományos publikációs orgánumok adatbázisát (elfogadható tudományos folyóiratok III.3. - 9. melléklet), végül meghatározza a nyilvános vita protokollját és jegyzőkönyvbe foglalásának módját (III.3. - 2. melléklet A nyilvános vita menete).

A fenti vizsgabizottságok összetételével kapcsolatosan a Doktori Szabályzat pontos iránymutatást ad. Betartásával biztosítható a pártatlanság, kizárható a belterjesség. A bizottságokban résztvevő vizsgáztatók személyét a programvezető és a doktori iskola vezetőjének támogató nyilatkozata után minden esetben tudományos alapon a Semmelweis Egyetem doktori képzés-és fokozatszerzésre szakosodott Véleményező és Minőségbiztosítási Bizottság elnöke hagyja jóvá.

A formanyomtatványtárban megtalálható vizsgabizottsági összetételre irányuló nyomtatványok (komplex vizsga, PhD szigorlat, bírálók és vizsgáztatók a nyilvános védésen) tartalmazzák a doktori szabályzat legfontosabb pontjait, amelyekről minden PhD hallgató, fokozatszerző és témavezető előzetesen is tájékozódhat.

**III. A Mentális Egészségtudományi Doktori Iskola speciális számonkérési formái**

A Mentális Egészségtudományok Doktori Iskolában speciális számonkérési forma a PhD Tudományos Napokon való egyedi részvétel az alábbiak szerint:

Minden tanév második félévében a félév elfogadásának feltétele az iskolán belül egyedi módon meghatározott konferenciarészvétel: A Mentális Egészségtudományok Doktori Iskola a Semmelweis Egyetem PhD Tudományos Napok éves konferenciáján az elsőéveseknek részvételt, a másodéveseknek poszter prezentációs, harmadéveseknek pedig tudományos előadás követelményt ír elő az Iskola által szervezett külön szekciók keretében.

**IV. Kiemelt részek a Doktori Szabályzatból:**

##### 4. § [A doktori képzés felépítése]

1. A doktori képzés képzési és kutatási, valamint kutatási és disszertációs szakaszból áll
2. A doktori képzés során, a negyedik félév végén, a képzés képzési és kutatási szakaszának lezárásaként és a kutatási és disszertációs szakasz megkezdésének feltételeként komplex vizsgát kell teljesíteni.
3. A doktori képzés során a komplex vizsgát követően a fokozatszerzési eljárásban a hallgató (doktorandusz) a kutatási és disszertációs szakasz teljesítésével vesz részt.
4. A doktori képzésben legalább 240 kreditet kell szerezni. Az a doktorandusz, aki tanulmányi kötelezettségeit teljesítette, a doktori képzésben az előírt krediteket megszerezte végbizonyítványt (abszolutórium) szerez.
5. A szervezett képzés fő formája az előadásokból (és szükség esetén gyakorlatokból) álló kurzus. A kurzusokat a Honlapon nyilvánosan meg kell hirdetni, és az EDI minden hallgatója számára hozzáférhetővé kell tenni. A kurzuson végzett munka mennyisége tanulmányi kreditben mérhető.
6. A doktorandusznak a komplex vizsgát követően jelen szabályzatban meghatározott időbe és módon doktori értekezést kell benyújtania.

##### 12. § [Hallgatói jogviszony létesítése, megszűnése, szünetelése]

1. A szervezett képzésbe felvett hallgatók az Egyetemmel hallgatói jogviszonyba kerülnek, és rájuk az egyetemi szabályzatok rendelkezéseit értelemszerűen kell alkalmazni. A doktorandusz munkáját a DI Tanácsa által kijelölt témavezető felügyeli. Amennyiben a hallgató a fokozatszerzésre egyénileg készült fel, abban az esetben a hallgatói jogviszony a komplex vizsga teljesítésével jön létre. *A doktori képzés 2016. szeptember 1. napját követően megkezdők tekintetében doktorjelölti jogviszony nem jön létre.*

##### 18. § [A doktori fokozatszerzés]

1. ***A doktori fokozatszerzés a doktori képzés második, ún. kutatási és disszertációs szakasza, melynek feltétele a komplex vizsga teljesítése.*** Doktori (PhD) fokozatot a Semmelweis Egyetemen szervezett képzésben való részvétellel, vagy kizárólag a kutatási és disszertációs szakaszban történő részvétellel (egyéni felkészülő) lehet szerezni.
2. A fokozatszerzési eljárás, a doktori képzés második szakaszaként a komplex vizsgát követő félévre történő bejelentkezéssel kezdődik. A fokozatszerzési eljárásért a hallgató fokozatszerzési eljárási díjat köteles fizetni, melynek összegét az EDT határozza meg. A fokozatszerzési eljárás díját a fokozatszerzési eljárás végén, az abszolutórium megszerzését követően a disszertáció elbírálásának szakaszában kell megfizetni. Amennyiben az állami ösztöndíjas hallgató a doktori értekezést a hallgatói jogviszonyának fennállása alatt nyújtja be, a fokozatszerzési eljárási díj megfizetése alól mentességet élvez.
3. Az egyéni felkészülő a doktori képzésbe a komplex vizsga teljesítésével kapcsolódik be. A komplex vizsgára történő jelentkezés elfogadását az EDT felvételi vizsga sikeres teljesítéséhez köti.
4. A sikeres felvételi teljesítését követően az EDT elfogadja az egyéni felkészülő komplex vizsgára történő jelentkezését. A komplex vizsga sikeres teljesítésével az egyéni felkészülő önköltséges képzésben hallgatói jogviszonyba kerül.
5. Az egyéni felkészülő a doktori képzés képzési és kutatási szakaszának tanulmányi kötelezettségei alól mentesül, az EDT a komplex vizsgára történő jelentkezés elfogadásával a tanterv szerinti tanulmányi és egyéb kreditpontok teljesítését elismeri.
6. A kutatási és disszertációs szakasz időtartama 4 félév. A doktorandusznak a komplex vizsgát követő három éven belül a doktori értekezést kell benyújtania. A doktori értekezést a tanulmányi kötelezettségek teljesítése esetén, az EDT jóváhagyásával a nyolcadik félévet megelőzően is be lehet nyújtani.

##### 7. § [Tanulmányi kredit]

1. A tanulmányi követelmények mértéke a tanegység (tanulmányi kreditpont). Egy tanulmányi – kurzusok esetében adott – tanegység 14 tanórás előadási és/vagy gyakorlati anyagával egyenértékű, számon kért és értékelt teljesítmény. A kurzusokat lehet tömbösítve, egy szemeszteren belül, vagy szemesztereket átívelően szervezni**.** Egy kreditet két 7 órás kurzus elvégzésével is el lehet ismerni. A kreditet abban a szemeszterben kell elismerni, amelyben a vizsgát teljesítették.
2. A doktori képzésben a tanulmányi kreditpontokat a kurzusként felvett tárgyak sikeres elvégzése után lehet megszerezni. A minősítés háromfokozatú skála („nem felelt meg”, „megfelelt”, „kiválóan megfelelt”) szerint történik. A kreditpontok jóváírásának feltétele a „megfelelt” vagy annál jobb vizsgajegy. Az elérhető kreditpontok számát a kurzus meghirdetésekor vagy a kurzus felvétele előtt közölni kell. A kurzust lezáró vizsgán (vagy más értékelés során) megszerzett érdemjegy (ha „megfelelt”vagy annál jobb) a megszerezhető kreditpontok számát nem befolyásolhatja.
3. Be kell jelenteni azokat a tanulmányi teljesítményeket (hazai vagy külföldi tanfolyamokon, előadássorozatokon, más egyetemen szervezett kurzusokon való részvétel, stb.), amelyekért a bejelentő tanulmányi kreditpontérték beszámítását kéri. A kérelmet elektronikus formában a Doktori Hivatalba kell eljuttatni. Ebben az esetben szükséges mellékelni a témavezetőjének támogató nyilatkozatát, valamint mindazon a dokumentumokat, amelyek leírják a tanulmányi teljesítményt, bizonyítják a részvételt, a vizsga/számonkérés megtörténtét és eredményét.
4. A kurzusokat és a megszerezhető tanulmányi kreditet az OKB hagyja jóvá és a kreditbeszámításról a Doktori Hivatal értesíti a hallgatót.. A kurzus hosszától függetlenül az egy kurzussal elérhető tanulmányi kreditpont száma legfeljebb 4 lehet. Nem egyetem által szervezett kurzuson vagy más tanulmányi eseményen szerzett tanulmányi kreditpont száma legfeljebb 2 lehet. Nyelvtanulási foglalkozással (ideértve a szakmai nyelvi képzést is) tanegységet szerezni nem lehet.
5. Vizsga nélkül lehet kredittel értékelni azt a tantermi előadást és/vagy gyakorlatot, amely saját vagy más egyetem tanrendjében szerepel, amennyiben annak elvégzését a hallgató témavezetője előírja, a tantárgy felelőse igazolja a foglalkozásokon megjelenést és azt, hogy vizsga nem volt szervezhető. A hallgató vizsga nélküli foglalkozás látogatásáért 30 óránként legfeljebb 1 kreditet, a teljes képzési idő alatt összesen legfeljebb 2 kreditet kaphat.
6. Amennyiben ugyanazzal a tematikával kerül meghirdetésre graduális és PhD kurzus, úgy a kurzusvezetőnek egyértelműen meg kell határoznia a graduális és a PhD kurzus teljesítésére vonatkozó tanulmányi- és vizsgakövetelmények közötti különbséget a PhD kurzus adatlapján. Ebben az esetben a doktori képzés megkezdése előtt elvégzett kurzusokért csak akkor adható kreditpont,ha a hallgató a PhD kurzusnak megfelelő vizsgakövetelményeket teljesítette és erről benyújtja a kurzusvezető igazolását
7. Egy félévben heti egy kontaktóra hallgatásával és sikeres vizsgával 1 (sok egyéni tanulási feladattal, legalább 45 óra ráfordítási igényű kurzusnál 2) kreditpont szerezhető.
8. A felvett, de sikertelenül (kreditpont-szerzés nélkül) elvégzett kurzusok eredménytelennek minősítendők.
9. A tanulmányi kreditek legfeljebb 25%-át (4 kreditpont) a hallgató más egyetemen is felveheti (áthallgatás). Az ilyen módon szerzett kreditszám meghatározása és a kreditek elismeréséről az OKB dönt.
10. Kivételes esetben elfogadható előzetes és a doktori képzés keretein kívül, de a doktori programba illeszkedő tanulmányi teljesítmény (képzés megkezdése előtt sikeresen teljesített kurzus, rezidensképzés során eredményesen elvégzett tanfolyam, képzésbe előre befogadott és vizsgával elismert konferencia részvétel, stb.) kredittel történő beszámítása is. Az ilyen módon beszámított kreditek és az áthallgatással megszerzett kreditek együttes értéke nem haladhatja meg a 38%-ot (6 kreditpont). Egyetemközi szerződés keretében végzett közös képzés esetében a külföldön elvégzett kurzusokkal általában a tanulmányi kreditek legfeljebb 50%-a szerezhető meg. Ettől csak kivételes esetben az EDT elnök engedélye esetén lehet eltérni. A hallgatók számára – amennyiben felkészültségük szükségessé teszi – a témavezető javaslatára, a programvezető és a DI elnök jóváhagyásával kötelezővé tehető 4 kredit pontnak megfelelő óraszámban alapozó, felzárkóztató kurzusok elvégzése tanulmányaik első másfél éve alatt. A felzárkóztató kurzusok pontszáma nem számítható be a kötelező 16 tanulmányi kredit pontba.

##### 8. § [Kutatási kredit]

1. A kutatási krediteket a hallgató, mint kutató, felügyelet mellett végzett kutatómunkával szerezheti meg. A kreditek teljesítését a kutatási terv figyelembevételével az indexben a témavezető három- vagy öt fokozatú skála szerint értékeli és igazolja. Az adott félévben a kutatási kreditek indokolt (lehetséges) számát a két másik kreditszerzés alapján (30-ra történő kiegészítéssel) kell számolni.
2. A témavezető az adott szemeszterben akkor kezdeményezheti a tanulmányi és oktatási kreditek 30-ra történő kiegészítésének megtagadását, ha az adott szemeszter kezdetét követő 60 napon belül a doktorandusznak, a programvezetőnek és a DI vezetőjének írásban jelezte a doktoranduszi kutatómunka hiányosságait és a doktorandusz ezt követően sem tesz eleget a kutatási követelményeknek. A döntést a DI vezetője hozza meg. A megszerzett tanulmányi és oktatási krediteket a témavezető vagy kiegészíti 30-ra, vagy egyetlen kutatási kreditpontot sem ad meg. Adott félévre vonatkoztatva tehát a „minden vagy semmi törvénye” érvényesül, és nincs mód arra, hogy valaki a kutatási krediteknek mindössze egy részét szerezze meg.

##### 9. § [Oktatási kredit]

1. A doktorandusz oktató munkájával szerezhet oktatási krediteket. A doktorandusz szakmai fejlődése szempontjából a józan mértékű oktatási feladat (önállóan vagy tapasztalt oktatóval együtt vezetett gyakorlat, szeminárium) hasznos. A doktorandusz által megtartható órák száma átlagosan nem haladhatja meg a heti 6 kontakt órát. Egy kontaktóra/hét oktatási tevékenységgel számolva 1 oktatási kredit szerezhető, vagyis szemeszterenként maximális oktatási teljesítmény esetén legfeljebb 6 kredit gyűjthető. Az oktatási kreditek száma a teljes képzési ciklus alatt nem lehet több 45-nél. Az oktatási krediteket szerepeltetni kell az indexben. A teljesítés igazolója a tanszékvezető (programvezető vagy DI vezető).
2. Az oktatásra a hallgatóval minden szemeszter elején doktorandusz-szerződést kell kötni. Az illetékes tanszékvezető által igazolt munka ideje - egy tanulmányi félév átlagában - nem haladhatja meg a heti teljes munkaidő 33 százalékát. A szerződés alapján hallgatói munkadíj kerül kifizetésre, melynek havi összege, a teljes munkaidő 33 százalékának megfelelő idejű foglalkoztatás esetén, nem lehet kevesebb, mint a legkisebb kötelező munkabér (minimálbér) 33 százaléka, eltérő idejű foglalkoztatás esetén ennek időarányos része.
3. Az oktatási munka kreditálása nem helyettesítheti a jogszabály szerint kötelező oktatói óradíj megfizetését. A hallgató munkaidő-beosztását oly módon kell meghatározni, hogy vizsgázási és a vizsgára történő felkészülési kötelezettségeinek eleget tudjon tenni.

##### 10. § [A félév lezárása, a szüneteltetés]

1. A félév végén a kurzusok sikeres elvégzését a vizsgáztatók/kurzusvezetők, a kutatási feladatok elvégzését a témavezetők igazolják. Az elvégzett kurzusok eredményét a kurzusvezetők a Neptun rendszerben rögzítik. A kutatási feladat teljesítése nélkül a félév nem zárható le. A hallgató és a képzésért felelős vezetők döntésével szembeni jogorvoslat elbírálása a Felülbírálati Bizottság hatáskörébe tartozik. A félévet a DI vezetője zárja le. A lezárt félév egyben a következő bejelentkezés és az ösztöndíj további folyósításának feltétele.
2. Az abszolutórium megszerzése csak aktív félévben történhet.

##### 5. § [Komplex vizsga]

1. A komplex vizsga célja a doktorandusz tárgyi tudásának és szakirodalmi ismereteinek („elméleti rész”), valamint tudományos teljesítményének értékelése („disszertációs rész”). Az elméleti részben a doktorandusz két tárgyból/témakörből tesz vizsgát. A főtárgy keretében a hallgató egy szélesebb tudományterületen való tájékozottságáról ad számot, míg a melléktárgy keretében a kutatási területéhez kapcsolódó szűkebb tudományterületről. Az elméleti vizsgának lehet írásbeli része is. A komplex vizsga második részében a hallgató előadás formájában ad számot szakirodalmi ismereteiről, beszámol kutatási eredményeiről, ismerteti a doktori képzés második szakaszára vonatkozó kutatási tervét, valamint a disszertáció elkészítésének és az eredmények publikálásának ütemezését. Ebben a vizsgarészben meg kell győződni arról is, hogy a hallgató alaposan ismeri az általa használt metodikákat, és az eredményei értékeléséhez alkalmazott statisztikai módszereket.”

*34. § [Programvezető]1. pont*

1. javaslatot tesz a DI Tanácsának a doktori szigorlat valamint a komplex vizsga bizottsági tagjainak és az értekezést bíráló bizottsági tagok személyére;
2. kezdeményezi és megszervezi a doktorandusz értekezésének munkahelyi vitáját.

##### 5. § [Komplex vizsga]

1. A komplex vizsga célja a doktorandusz tárgyi tudásának és szakirodalmi ismereteinek („elméleti rész”), valamint tudományos teljesítményének értékelése („disszertációs rész”). Az elméleti részben a doktorandusz két tárgyból/témakörből tesz vizsgát. A főtárgy keretében a hallgató egy szélesebb tudományterületen való tájékozottságáról ad számot, míg a melléktárgy keretében a kutatási területéhez kapcsolódó szűkebb tudományterületről. Az elméleti vizsgának lehet írásbeli része is. A komplex vizsga második részében a hallgató előadás formájában ad számot szakirodalmi ismereteiről, beszámol kutatási eredményeiről, ismerteti a doktori képzés második szakaszára vonatkozó kutatási tervét, valamint a disszertáció elkészítésének és az eredmények publikálásának ütemezését. Ebben a vizsgarészben meg kell győződni arról is, hogy a hallgató alaposan ismeri az általa használt metodikákat, és az eredményei értékeléséhez alkalmazott statisztikai módszereket.
2. pont

A komplex vizsgát nyilvánosan, bizottság előtt kell letenni, a hallgató kérelmére a vizsgát zártan kell megtartani. A vizsgabizottság legalább három tagból áll, a tagok legalább egyharmada nem áll foglalkoztatásra irányuló jogviszonyban az Egyetemmel. A bizottság elnöke valamelyik doktori iskola szakmailag illetékes egyetemi tanára, professzor emeritusa, habilitált egyetemi docense vagy habilitált főiskolai tanára vagy kutatóprofesszora lehet, aki a Semmelweis Egyetemmel közalkalmazotti vagy foglalkoztatásra irányuló jogviszonyban áll. A vizsgabizottság valamennyi tagja tudományos fokozattal rendelkezik. A vizsgabizottságnak nem lehet tagja a vizsgázó doktorandusz témavezetője, de a komplex vizsgán jelen lehet, és a hallgatót előzetesen írásban értékelnie kell.

1. pont.

A vizsgabizottság külön-külön értékeli a vizsga elméleti és disszertációs részét. A komplex vizsga elméleti részének értékelése ötfokozatú érdemjeggyel történik, a gyakorlati része megfelelt/nem megfelelt minősítéssel.A komplex vizsga sikeres, amennyiben a bizottság tagjainak többsége mindkét vizsgarészt sikeresnek ítéli meg. A komplex vizsgáról szöveges értékelést is tartalmazó jegyzőkönyv készül. A vizsga eredményét a szóbeli vizsga napján ki kell hirdetni.

##### 41. § [Doktori szigorlat]

7. Összeférhetetlenségi okokból a bizottság elnöke vagy tagja nem lehet a doktorjelölt közeli hozzátartozója, témavezetője, a jelölt vagy a témavezető közvetlen munkahelyi vezetője, munkatársa, a jelölt szerzőtársa, vagy akitől a tárgyilagos elbírálás nem várható el. Lehetőleg kerülendő, hogy bizottsági tag legyen az érintett képzési program oktatója.

##### 20. § [Doktori értekezés]

1. A bíráló bizottság elnökből, legalább két tagból (egy vagy két póttagból) és két hivatalos bírálóból áll. A bizottság elnöke az EDI valamelyik DI-jének szakmailag illetékes egyetemi tanára, kutatóprofesszora, professzor emeritusa,habilitált egyetemi docense vagy habilitált főiskolai tanára lehet, aki a Semmelweis Egyetemmel közalkalmazotti vagy foglalkoztatásra irányuló jogviszonyban áll. A bizottság minden tagjának tudományos fokozattal kell rendelkeznie.
2. A bizottságban a külső (az Egyetemmel közalkalmazotti vagy foglalkoztatásra irányuló jogviszonyban nem álló) és belső tagok aránya legalább 1/3-1/3 legyen. A bizottság létszámának legalább egyharmada (legalább egy, de nem összes tagja) vagy a bírálók egyike az Egyetemmel foglalkoztatási jogviszonyban nem álló és az adott DI munkájában részt nem vevő (külső) szakember. Az Egyetem professzor emeritusa e tekintetben az Egyetemmel foglalkoztatási jogviszonyban álló személynek minősül. Ha a bizottság létszáma nem éri el az 5 főt, mindössze egy tag ne legyen az Egyetemen foglalkoztatásra irányuló jogviszonyban. A bizottságot lehetőség szerint célszerű úgy kijelölni, hogy legalább két-két tag legyen mindkét csoportban. A jelölt témavezetője a bizottság munkájában tanácskozási joggal részt vehet, amennyiben a bíráló bizottság ezt igényli. A hivatalos bírálók egyike az Egyetemmel foglalkoztatási jogviszonyban nem álló szakember, a másik bíráló az Egyetem, és az EDI oktatója.
3. Sem a bíráló bizottság tagja, sem hivatalos bíráló nem lehet a jelölt közeli hozzátartozója, továbbá, akitől az ügy tárgyilagos elbírálása nem várható el vagy a jelölt vagy a témavezető közvetlen munkahelyi vezetője, vagy az értekezés benyújtásához képest 5 éven belül megjelent közleményben munkatársa, szerzőtársa. Ugyanígy nem vehet részt a bírálati eljárásban az a személy, aki a doktori eljárás más részében (munkahelyi vita, elővéleményezés, komplex vizsgabizottság) szerepelt. A doktorandusz összeférhetetlenség esetén az EDT-től vagy– átruházott jogkör esetén - a DI Tanácsától kérheti a bíráló bizottság személyi összetételének megváltoztatását.
4. Az értekezést bíráló bizottság elnökének és tagjainak személyét az EDT - vagy átruházott jogkörrel a DI Tanácsa - jelöli ki. A jelölést a DI elnöke véleményezésre elküldi a VMB-nek a formanyomtatványtárban meghatározott formanyomtatványonEgyetértés esetén a javaslatot a VMB adatrögzítésre visszaküldi a DI vezetőjének és a Doktori Hivatalnak. A doktoranduszt DI vezetője írásban tájékoztatja a bizottság összetételéről.